ΚΑΝΟΝΙΣΜΟΣ (ΕΟΚ) αριθ. 2319/74 ΤΗΣ ΕΠΙΤΡΟΠΗΣ της 10ης Σεπτεμβρίου 1974 περί καθορισμού ορισμένων αμπελουργικών εκτάσεων των οποίων οι επιτραπέζιοι οίνοι δύνανται να έχουν μέγιστο ολικό φυσικό αλκοολικό τίτλο 17o

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΟΚ) αριθ. 1532/74(2), και ιδίως το άρθρο 39,

τον κανονισμό αριθ. 24 του Συμβουλίου περί βαθμιαίας συστάσεως κοινής οργανώσεως της αμπελοοινικής αγοράς(3), όπως τροποποιήθηκε από τον κανονισμό (ΕΟΚ) αριθ. 816/70, και ιδίως το άρθρο 5,

Εκτιμώντας:

ότι ο ορισμός του επιτραπεζίου οίνου που εμφαίνεται στο σημείο 10 του παραρτήματος II του κανονισμού (ΕΟΚ) αριθ. 816/70 προβλέπει ολικό αλκοολικό τίτλο όχι ανώτερο από 15o- ότι το όριο αυτό φθάνει, ενίοτε σε 17o για τους οίνους, οι οποίοι με την επιφύλαξη άλλων απαιτήσεων παράγονται σε ορισμένες αμπελουργικές εκτάσεις που απομένουν να καθορισθούν-

ότι δεν πρόκειται παρά για εκτάσεις οι οποίες λόγω ιδίως του κλίματος υπό το οποίο ευρίσκονται παρουσιάζουν ιδιαίτερες συνθήκες παραγωγής-

ότι ο κανονισμός (ΕΟΚ) αριθ. 1503/70 της Επιτροπής, της 28ης Ιουλίου 1970, περί καθορισμού ορισμένων αμπελουργικών εκτάσεων των οποίων οι επιτραπέζιοι οίνοι δύνανται να έχουν μέγιστο ολικό φυσικό αλκοολικό τίτλο 17o(4) δεν είναι πλέον εφαρμόσιμες μετά την 31η Δεκεμβρίου 1971- ότι, εν τούτοις οι παραγωγοί συνέχισαν να υποβάλλουν τις σχετικές δηλώσεις με τους οίνους αυτούς κατά διακεκριμένο τρόπο και ότι τα Κράτη μέλη συνέχισαν να λαμβάνουν αυτές υπόψη στις ετήσιες δηλώσεις τους- ότι φαίνεται ως εκ τούτου, δυνατόν να καταστεί εφαρμόσιμος ο παρών κανονισμός, αναδρομικά από 1ης Ιανουαρίου 1972-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αμπελουργικές εκτάσεις που αναφέρονται στο σημείο 10 του παραρτήματος II του κανονισμού (ΕΟΚ) αριθ. 816/70 είναι εκείνες της ζώνης Γ III, οι οποίες ευρίσκονται κάτω του υψομέτρου των 600 μέτρων.

Άρθρο 2

1. Στο πλαίσιο των δηλώσεων που προβλέπονται στο άρθρο 2 παράγραφος 1 του κανονισμού αριθ. 134 της Επιτροπής περί των δηλώσεων παραγωγής και αποθεμάτων(5), όπως τροποποιήθηκε από τον κανονισμό (ΕΟΚ) αριθ. 1136/70 της 17ης Ιουνίου 1970(6), οι παραγωγοί δηλώνουν κατά τρόπο διακεκριμένο τις ποσότητες επιτραπεζίου οίνου που έχουν παραγάγει και ο οποίος έχει αλκοολικό τίτλο από 15o έως 17o.

2. Η ανακεφαλαίωση των δηλώσεων τις οποίες τα Κράτη μέλη πρέπει να γνωστοποιούν στην Επιτροπή, δυνάμει του άρθρου 7 παράγραφος 3 του κανονισμού αριθ. 134, περιλαμβάνει τις ποσότητες επιτραπεζίου οίνου που έχει παραχθεί από τους παραγωγούς και έχει τίτλο από 15o έως 17o.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από 1ης Ιανουαρίου 1972.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 10 Σεπτεμβρίου 1974.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ.Ν 99 της 5.5.1970, σ. 1.

(2) ΕΕ αριθ. Ν 166 της 21.6.1974, σ. 1.

(3) ΕΕ αριθ. 30 της 20.4.1962, σ. 986/62.

(4) ΕΕ αριθ. Ν 166 της 29.7.1970, σ. 30.

(5) ΕΕ αριθ. 111 της 6.11.1962, σ. 2604/62.

(6) ΕΕ αριθ. Ν 134 της 19.6.1970, σ. 4.